På Jernverket var døgnkontinuerlig drift en nødvendighet og dermed behov for skiftarbeid. For skiftarbeidere med familie var tilværelsen vanskeligst fordi felles fritidsaktiviteter vanskelig lot seg organisere. For skiftarbeiderne var det også vanskelig å bli uthvilt i de nye boligblokkene med dårlig lydisolasjon. Når de skulle sove på dagtid var det støy fra barn som lekte og løp opp og ned i trappeoppgangene.